 ወሲኹ ድማ ኣብታ ከተማ ፖሊስን ኣኽበርቲ ጸጥታን ብዘይምህላዎም ስርቅን ዘመተን ይረኣ ከም ዘሎ ገሊጹ ወተሃደራት መንግስቲ ኢትዮጵያ ድማ ኣብ ውሱን ክፋላት ናይታ ከተማ ጥራይ ዓስኪሮም ከምዘለዉ ይዛረብ ብኻልእ ወገን ጋዜጠኛታት መራኸብቲ ብዙሓን መንግስቲ ፌደራል ኣብ ከተማ መቐለ ተረኺቦም ጸብጻብ ዘሕለፉ ኾይኖም እታ ከተማ ናብ ንቡር ምንቅስቓሳ ትምለስ ኣላ ክብሉ ጸብጺቦም ምንጪ ስእሊ, ETV መግለጺ ስእሊ, ማዕከናት ዜና እታ ሃገር መቐለ ናብ ንቡር ኩነታት ከም ዝተመልሰት ጸብጺበን እዚ ምስቲ እቶም ነበርቲ ዝብልዎ ኣይቃዶን እቲ ኣብ ዝሓለፈ ሰሙን ንከተማ መቐለ ንምቁጽጻር ዝተኻየደ ደብዳብ ከቢድ ብረት ዘብጸሖ ጉድኣት ብዝምልከትውን መንግስቲ ዝብሎን እቶም ምንጭታት ዝብልዎን ነንበይኑ እዩ ሰላማውያን ተቐቲሎም ቀዳማይ ሚኒስተር ኣብዪ ኣሕመድ ብሰኑይ ኣብ ባይቶ ኢትዮጵያ ቀሪቡ ክዛረብ እንከሎ ንከተማ መቐለ ንምቁጽጻር ኣብ ዝተገበረ ውግእ ኮነ ኣብ ሓፈሻ እቲ ኲናት ዝሞተ ዋላ ሓደ ሰላማዊ ሰብ የለን ኢሉ እንተኾነ ምንጭታት ቢቢሲ በቲ ንከተማ መቐለ ንምቁጽጻር ዝተኻየደ ደብዳብ ከቢድ ብረት ዝሞቱን ዝቖሰሉ ሰላማውያን ነበርቲ ምህላዎም ይዛረቡ በቲ ደብዳብ ኣብ መቐለ ከባቢ ዓይደር ዕዳጋ በጊዕ ኣብ ዝበሃል ከባቢ መንበሪ ገዛ ሓደ ስድራ ብደብዳብ ከቢድ ብረት ከምዝዓነወን ኣባላት ስድራ ግዳያት ከምዝኾኑን እቶም ምንጭታት ጠቒሶም መግለጺ ስእሊ, ከተማ መቐለ ልዕሊ 500 ሽሕ ህዝቢ ዝነብረላ ከተማ እያ ብዛዕባዚ ዝተሓተተ በዓል መዚ መንግስቲ ፌደራል ዛዲግ ኣብርሃ ብኣና ወገን ኣብ ልዕሊ ሰላማውያን ሰባት ዝበጽሕ ጉድኣት ምሉእ ንምሉእ ኣወጊድና ኢና ክብል ንዘረባ ቀዳማይ ሚኒስተር ኣብዪ ብምድጋፍ መንግስቲ ኢትዮጵያ ብዝፈነዎ ወተሃደራዊ መጥቃዕቲ ዝተጎድአ ሰላማዊ ሰብ የለን ክብል ንቢቢሲ ተዛሪቡ ኣብቲ ዝሓለፈ ሰሙን ዓለምለኻዊ ማሕበር ቀይሕ መስቀል ኣብቲ ዝዓበየ ናይ መቐለ ሆስፒታል ዓይደር ሕጽረት ቀረባት ሕክምና ብምግጣሙ ብሰንኪቲ ኣብ ጥቓ እታ ከተማ ዝተኻየደ ውግእ ዝቖሰሉ ሰባት ምሕካም ኣጸጋሚ ኮይኑ ምህላዉ ገሊጹ ነይሩ እንተኾነ ቁጽሪ ምውታትን ቁሱላትን ኣይገለጸን እቶም ግዳያት ሰላማውያን ድዮም ወተሃደራት ዝብልውን ኣየነጸረን ቢቢሲ ካብ መቐለ ወጻኢ ኣብ ምዕራብ ትግራይ ንዝርከብ ሓደ ሰብውን ከዛርብ ክኢሉ እዩ ኣብቲ ከባቢ ኣገልግሎት ቴሌፎን ብኽፋል ተመሊሱሎ ኣብ በረኻ ተሓቢእና ንውዕል እቲ ዘዘራረብናዮ ነባራይ ምዕራብ ትግራይ ብፍርሒ ይነብሩ ምህላዎም እዩ ዝገልጽ ነቲ ኸባቢ ተቖጻጺሮምዎ ዘለዉ ዕጡቓት ክልል ኣምሓራ ድማ ንተጋሩ ይቐትሉ የጋፍዑ የፈራርሑን የመዛብሉን ኣለዉ ይብል ናብ ሱዳን ክሰግር ፈቲነ ከልኪሎምና ዳርጋ ኣብ ማእሰርቲ ዘለና እዩ ሰባት ዝበልዕዎ ዘይብሎም ፈቖዶ ሽንጥሮ ተሓቢእና ንውዕል ንሓድር ኢሉ ሕርሻና ገዲፍና ጥሪትና በቲንና ኢና ወጺእና ክብል ድማ ንቢቢሲ ተዛሪቡ ኣብቲ ዝሓለፈ ወርሒ ኮሚሽን ሰብኣዊ መሰላት ኢትዮጵያ ኣስተት 600 ሰባት ኣብ ከተማ ማይ ካድራ ተቐቲሎም ዝብል ጸብጻብ ምውጽኡ ዝዝከር እዩ እቶም ዝተቐትሉ ካብ ብሄር ኣምሓራ ከምዝኾኑን ምስ ህወሓት ርክብ ኣለዎም ዝተብሃሉ መናእሰይ ነቲ ቅትለት ከምዝፈጸምዎን እዩ ተገሊጹ ህወሓት ግን ነዚ ክሲ ዝነጸጎ ኾይኑ እቲ ጉዳይ ብዘይሻራዊ ኣካል ክጻረ ምሕታቱ ዝዝከር እዩ ውግኣት ይቕጽል ኣሎ እቶም ካብ መቐለ ዘዘራረብናዮም ሰባት ብረቡዕን ሓሙስን ብርሑቕ ድምጺ ተኹሲ ከም ዝሰምዑ ይዛረቡ ክሳብ ሓሙስ ቀትሪ ድማ ካብ መቐለ ብኽልተ ኣንፈት ድምጺ ተኹሲ ከም ዝሰምዑን ውግኣት ይቕጽል ምህላዉን ይገልጹ ውሃቢ ቃል ሓይልታት ትግራይ ገብረ ገብረጻድቃንውን ብረቡዕ ኣብ ክልላዊ ቴሌቪዥን ቀሪቡ ክዛረብ እንከሎ ኣብ ከባብታት መቐለ ውግእ ይካየድ ምህላዉ ገሊጹ ወሲኹ ድማ እቲ ኲናት ብቐሊሉ ዘብቅዕ ኣይኮነን ኢሉ መንግስቲ ኢትዮጵያ ብወገኑ ነቲ ኲናት ይቕጽል ኣሎ ዝብል ሓበሬታ ነጺግዎ ሚኒስተር ዴሞክራሲ ኢትዮጵያ ዛዲግ ኣብርሃ ንቢቢሲ ኣብ ዝሃቦ ሓበሬታ ኲናት ዝበሃል ነገር የለን ኢሉ ህወሓት ኣብዚ እዋን ኲናት ከካይደሉ ዝኽእል ወተሃደራዊ ቁመና የብሉን ድማ ኢሉ ኲናት ክቕጽል እዩ ሓይልታት ትግራይ ኣብ ዝተፈላለየ ክፋላት ትግራይ ኲናት ይቕጽል ምህላዉ እዮም ዝገልጹ ክልቲአን ክልላዊ ቴሌቪዥናት ድምጺ ወያነ ትግራይን ቴሌቪዥን ትግራይን ሕጂውን ኣብ ትሕቲ ቁጽጽር ሓይልታት ትግራይ ኮይነን ፈነወታተን የካይዳ ኣለዋ ሓደ ካብ ላዕለዎት ሓለፍቲ ህወሓት ኣይተ ጌታቸው ረዳ ብሓሙስ ኣብ ቴሌቪዥን ትግራይ ቀሪቡ ኣብ ዝሃቦ መግለጺ መሰል ርእሰ ውሳነና ከየረጋገጽና ህልውናናን ክብርናን ከየረጋገጽና ደው እንብለሉ ምኽንያት ስለ ዘየለ ኲናት ደው ኣይበለን ኲናትውን ደው ኣይብልን ኢሉ ዛዲግ ኣብርሃ ብወገኑ እቲ ኲናት ኣብቂዑ ዝተረፈና ንመራሕቲ ህወሓት እናተኸታተልካ ምሓዝ እዩ ክብል ንቢቢሲ ተዛሪቡ መንግስቲ ፌደራል ኢትዮጵያ ንመቐለ ድሕሪ ምቁጽጻሩ እቲ ኣብ ትግራይ ዝካየድ ዘሎ ወተደሃራዊ ወፍሪ ከምዘብቀዐ ዝኣወጀ ኾይኑ ንኣይተ ጌታቸው ረዳ ሓዊሱ ንላዕለዎት መራሕቲ ህወሓት ይሃድን ከምዘሎ እዩ ዝገልጽ ሓይልታት ትግራይ ብወገኖም ንክልሎም ካብ ወረርቲ ይከላኸሉ ምህላዎም ብምግላጽ ቃልሶም ከምዘሕይሉ ይገልጹ ብሰንኪዚ ሓደ ወርሒ ገይሩ ዘሎ ጎንጺ ልዕሊ 45,000 ሰባት መረበቶም ገዲፎም ናብ ሱዳን ክሰግሩ ተገዲዶም ኣለው ኣመዓብላ እቲ ጎንጺ ደራላዊ መንግስቲ ኢትዮጵያን ክልል ትግራይን: ብፖለቲካውን ሕገመንግስታውን ጉዳያት ንነዊሕ እዋን ክተፋነኑ ጸኒሖም እቲ ኣብ ወርሒ ነሓሰ ክካየድ ተመዲቡ ዝነበረ ሃገራዊ ምርጫ ኢትዮጵያ ብሰንኪ ለበዳ ኮሮናቫይረስ ብሓደ ዓመት ድሕሪ ምንውሑ ኣብ መንጎኦም ዝነበረ ርክብ ናብ ዝኸፍአ ደረጃ በጺሑ ምንዋሕ ናይቲ ምርጫ ዝተቓወመ ህወሓት ኣብ ትግራይ ክልላዊ ምርጫ ንምክያድ ብዝወሰዶ በይናዊ ውሳነ መሰረት ናይ ባዕሉ ኮሚሽን ምርጫ ብምቛም ኣብ መጀመርታ መስከረም ምርጫ ኣካይዱ ብቀዳማይ ሚኒስተር ኣብዪ ኣሕመድ ዝምራሕ መንግስቲ ፈደራል ብወገኑ እቲ ምርጫ ዘይሕጋዊ ምዃኑ ብምፍላጥ ነቲ ሓድሽ መንግስቲ ክልል ትግራይ ኣፍልጦ ከምዘይህቦ ኣዊጁ መንግስቲ ክልል ትግራይ ብወገኑ ድሕሪ መስከረም ፈደራላዊ መንግስቲ ስልጣኑ ዘብቀዐዩ ብምባል ኣፍልጦ ከሊእዎ ቤት ምኽሪ ፈደሬሽን ኢትዮጵያውን ንመንግስቲ ክልል ትግራይ ኣፍሪሱ ካልእ መንግስቲ ከምዘቕውም ብምግላጽ ሓድሽ ኣመሓዳሪ ትግራይ ካብ ኣዲስ ኣበባ ሸይሙ መራሕቲ ክልል ትግራይ ግን ነዚ ውሳነ ክፍጸም ዘይክእል ሕልሚ ቀትሪ ክብሉ ነጺጎምዎ 3 ሕዳር ለይቲ ሓይልታት ጸጥታ ትግራይ ንመዓስከራት ናይቲ ኣብቲ ክልል ዓስኪሩ ዝነበረ ክፋል ሰራዊት ኢትዮጵያ ኣጥቂዖም ክብል ቀዳማይ ሚኒስተር አብዪ ኣሕመድ ድሕሪ ምኽሳሱ ናብ ቅሉዕ ጎነጽ ኣምሪሖም ተዛማዲ ትሕዝቶ ቅልውላው ትግራይ ንኣኮይ ኣብ ሱዳን ስደተኛ ዝገበረ ኲናት ትግራይ3 ታሕሳስ 2020 ሓይልታት ትግራይ ነፋሪት ውግእ ወቒዖም ከምዘውደቑ ኣፍሊጦም30 ሕዳር 2020 ቅልውላው ትግራይ ኣብ ኢድ ሓይልታት ትግራይ ወዲቖም ዝነበሩ ኣባላት ሰራዊት እንታይ ይብሉ?4 ታሕሳስ 2020 ትግራይ ቀይሕ መስቀል ኣብ ኵናት ንዝተጎድኡ ንምሕጋዝ ይጽዕር ከምዘሎ ገሊፁ1 ታሕሳስ 2020 ቅልውላው ትግራይ ብሓገዝ ቻይና ዝተሃንጸ ፋብሪካ ሽኮር ብነፋሪት ደብዲባ3 ታሕሳስ 2020 ዜናታት ኣውሮጳዊ ሕብረት ንኢትዮጵያ ክህቦ ዝሓሰበ 110 ሚልዮን ዶላር ኣቋሪጽዎቅድሚ ሓደ ሰዓት ኣብ ትግራይ ልዕሊ ክልተ ሚልዮን ህጻናት ረድኤት ክበጽሖም ኣይከኣለን - ዩኒሴፍ16 ታሕሳስ 2020 ጀርመን ሓድሽ ደግሲ ኮሮናቫይረስ ንምቊጽጻር ጽኑዕ ሕጊ ኣውጺኣቅድሚ 2 ሰዓታት ኣዘራረብቲ ዛዕባታት ኣብ ኤርትራ ዕጽዋ ኮቪድ-19 መዓስ እዩ ዝፈኩስ?15 ታሕሳስ 2020 ካብ ጨወይተይ ንምህዳም ከም ተመን እናተሰሓብኩ ነዊሕ ተጓዒዘ15 ታሕሳስ 2020 ወታሃደራት ኢትዮጵያ ኣብ ልዕሊ ሰራሕተኛታት ሕቡራት ሃገራት ከምዝተኮሰ መንግስቲ ተኣሚኑ8 ታሕሳስ 2020 ናሚቢያዊ ዲፕሎማሰኛ ክልተ ደቁ ኣብ ኢትዮጵያ ተቐቲሎም14 ታሕሳስ 2020 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ኣመሪካ ንሱዳን ካብ መዝገብ ግብረ-ሽበራ ብወግዒ ኣልያታ14 ታሕሳስ 2020 ኤርትራ ኣብ ውሽጣዊ ግጭት ኢትዮጵያ ኢድ ኣለዋ ድዩ?25 ሕዳር 2020 ቻይና ብዛዕባ ዘማዕበለቶ ክታበት ኮሮናቫይረስ እንታይ ንፈልጥ?10 ታሕሳስ 2020 ኤርትራ ናይ የሆዋ መሰኻኽር ድሕሪ 26 ዓመት ካብ ቤት-ማእሰርቲ ተፈቲሖም7 ታሕሳስ 2020 ብብዝሒ ዝተነበ 1 ላዕለዋይ ልኡኽ ስዑዲ ዓረብ ትማሊ ምሸት ናብ ኤርትራ ኣትዩ 2 ኣውሮጳዊ ሕብረት ንኢትዮጵያ ክህቦ ዝሓሰበ 110 ሚልዮን ዶላር ኣቋሪጽዎ 3 ኣብ ትግራይ ውልቀሰባት ዕጥቂ ንከረክቡ ዝተነብረ ገደብ መዓልቲ ተዛዚሙ 4 ጉግልን ዓበይቲ ትካላት ቴክኖሎጅን ዓሌታውያንዮም ትምኒት ገብሩ 5 ኣብ ኤርትራ ዕጽዋ ኮቪድ-19 መዓስ እዩ ዝፈኩስ? 